# Den Europæiske Unions C 176A/26.

| | ISSN 1977-0871 |
| --- | --- |
| Den Europæiske Unions
  Tidende | C 176A |
| | |
| Dansk udgave | Meddelelser og oplysninger | 63. årgang26. maj 2020 |

ISSN 1977-0871

Den Europæiske Unions

Tidende

C 176A

Dansk udgave

Meddelelser og oplysninger

63. årgang26. maj 2020

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Revisionsretten |
| 2020/C 176 A/01 | Stillingsopslag ECA/2020/14 — Generalsekretær (ansættelsesgruppe AD, lønklasse 16) | 1 |

Indhold

Side

V   Øvrige meddelelser

ADMINISTRATIVE PROCEDURER

Revisionsretten

2020/C 176 A/01

Stillingsopslag ECA/2020/14 — Generalsekretær (ansættelsesgruppe AD, lønklasse 16)

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Revisionsretten

| 26.5.2020 | DA | Den Europæiske Unions Tidende | CA 176/1 |
| --- | --- | --- | --- |

26.5.2020

DA

Den Europæiske Unions Tidende

CA 176/1

---

Stillingsopslag ECA/2020/14

Generalsekretær

(ansættelsesgruppe AD, lønklasse 16)

(2020/C 176 A/01)

HVEM VI ER

Den Europæiske Revisionsret er Den Europæiske Unions eksterne revisor. Den blev oprettet i 1975 og er en af EU's syv institutioner. Vi har til huse i Luxembourg og beskæftiger ca. 900 personer fra alle EU's medlemsstater som revisorer, støttepersonale og administrativt personale.

Revisionsretten fungerer som et kollegialt organ med 27 medlemmer, et fra hver medlemsstat. Vores revisorer kontrollerer, at EU fører et godt regnskab og anvender sine finansielle regler korrekt, og at dets politikker og programmer opfylder de tilsigtede mål og giver valuta for pengene.

Gennem vores arbejde medvirker vi til at forbedre EU's økonomiske forvaltning og fremme ansvarlighed og gennemsigtighed. Vi advarer om risici, giver sikkerhed, påpeger mangler og succeser og yder vejledning til EU's politiske beslutningstagere og lovgivere.

Vi fremlægger vores bemærkninger og anbefalinger for Europa-Parlamentet, EU-Rådet og de nationale regeringer og parlamenter såvel som den brede offentlighed.

Revisionsretten er opdelt i revisionsafdelinger. Den er en opgavebaseret organisation, hvor de ansatte er samlet i en pulje og allokeres til de forskellige afdelinger på basis af prioriteter.

Generalsekretæren er den øverste medarbejder i institutionen og udpeges af Revisionsretten for en periode på seks år, der kan fornyes. Han eller hun er ansvarlig for personaleforvaltning og administration på områderne menneskelige ressourcer, finanser og generelle tjenester, information, arbejdsplads og innovation samt oversættelse, sproglige tjenester og publikation. Generalsekretæren har også ansvaret for Revisionsrettens sekretariat. Generalsekretariatet består af tre direktorater.

HVAD VI TILBYDER

Revisionsretten har besluttet at tilbyde stillingen som generalsekretær (lønklasse AD 16) i overensstemmelse med artikel 2, litra a), i ansættelsesvilkårene for de øvrige ansatte i Den Europæiske Union. Den udvalgte ansøger vil blive ansat i lønklasse AD 16. Den månedlige grundløn er 18 994 euro. Grundlønnen, som beskattes med en EU-skat og ikke er underlagt national beskatning, vil i henhold til personalevedtægten i visse tilfælde endvidere blive forhøjet med tillæg.

Den tilbudte kontrakt vil være på en indledende periode på seks år med forbehold af den lovpligtige aldersgrænse på 66 år. Kontrakten kan efter indbyrdes aftale forlænges for én periode på ikke over seks år.

Af hensyn til uafhængigheden skal den udvalgte ansøger være løst fra alle tidligere stillinger senest på den dag, hvor han/hun tiltræder stillingen.

Generalsekretæren er ansvarlig over for Revisionsretten og aflægger regelmæssigt beretning til Revisionsretten om sit arbejde.

Under Revisionsrettens tilsyn omfatter generalsekretærens ansvar:

| — | effektiv og god forvaltning af Revisionsrettens administration, herunder især udarbejdelse og gennemførelse af budgettet, personaleforvaltning, informationsteknologi og bygninger og oversættelse |
| --- | --- |

—

effektiv og god forvaltning af Revisionsrettens administration, herunder især udarbejdelse og gennemførelse af budgettet, personaleforvaltning, informationsteknologi og bygninger og oversættelse

| — | Revisionsrettens sekretariat, navnlig i forbindelse med udarbejdelse af Revisionsrettens mødereferater og opbevaring af de originale udgaver af Revisionsrettens dokumenter, alle afgørelser fra Revisionsretten og dens afdelinger samt referater fra møder i Revisionsretten og dens afdelinger |
| --- | --- |

—

Revisionsrettens sekretariat, navnlig i forbindelse med udarbejdelse af Revisionsrettens mødereferater og opbevaring af de originale udgaver af Revisionsrettens dokumenter, alle afgørelser fra Revisionsretten og dens afdelinger samt referater fra møder i Revisionsretten og dens afdelinger

| — | meddelelse om og offentliggørelse af Revisionsrettens dokumenter i Den Europæiske Unions Tidende |
| --- | --- |

—

meddelelse om og offentliggørelse af Revisionsrettens dokumenter i Den Europæiske Unions Tidende

| — | at bistå formanden med forberedelsen af Revisionsrettens møder og sikre, at procedurer overholdes, og at Revisionsrettens afgørelser gennemføres |
| --- | --- |

—

at bistå formanden med forberedelsen af Revisionsrettens møder og sikre, at procedurer overholdes, og at Revisionsrettens afgørelser gennemføres

| — | at udøve beføjelserne som ansættelsesmyndighed, medmindre Revisionsretten selv specifikt har forbeholdt sig retten til dette |
| --- | --- |

—

at udøve beføjelserne som ansættelsesmyndighed, medmindre Revisionsretten selv specifikt har forbeholdt sig retten til dette

| — | at udøve beføjelserne som ved delegation bemyndiget anvisningsberettiget som fastsat i Revisionsrettens og finansforordningens (1) relevante bestemmelser. |
| --- | --- |

—

at udøve beføjelserne som ved delegation bemyndiget anvisningsberettiget som fastsat i Revisionsrettens og finansforordningens (1) relevante bestemmelser.

HVEM VI SØGER

I.   Berettigelseskriterier

1.   Ansættelseskrav

Ifølge artikel 12 i ansættelsesvilkårene for de øvrige ansatte i Den Europæiske Union skal ansøgere på datoen for deres ansøgning:

| — | være statsborgere i en af EU's medlemsstater |
| --- | --- |

—

være statsborgere i en af EU's medlemsstater

| — | være i besiddelse af deres borgerlige rettigheder |
| --- | --- |

—

være i besiddelse af deres borgerlige rettigheder

| — | have opfyldt deres forpligtelser i henhold til gældende love om værnepligt |
| --- | --- |

—

have opfyldt deres forpligtelser i henhold til gældende love om værnepligt

| — | opfylde de vandelskrav, der stilles for at opfylde de pågældende opgaver. |
| --- | --- |

—

opfylde de vandelskrav, der stilles for at opfylde de pågældende opgaver.

2.   Uddannelsesniveau

I overensstemmelse med personalevedtægtens artikel 5 skal ansøgere have:

| i. | et uddannelsesniveau svarende til afsluttede universitetsstudier med bevis for afsluttet uddannelse, hvor den normale varighed af universitetsuddannelsen er fire år eller derover, eller |
| --- | --- |

i.

et uddannelsesniveau svarende til afsluttede universitetsstudier med bevis for afsluttet uddannelse, hvor den normale varighed af universitetsuddannelsen er fire år eller derover, eller

| ii. | et uddannelsesniveau svarende til afsluttede universitetsstudier med bevis for afsluttet uddannelse og relevant erhvervserfaring af mindst et års varighed, hvor den normale varighed af universitetsuddannelsen er mindst tre år, eller |
| --- | --- |

ii.

et uddannelsesniveau svarende til afsluttede universitetsstudier med bevis for afsluttet uddannelse og relevant erhvervserfaring af mindst et års varighed, hvor den normale varighed af universitetsuddannelsen er mindst tre år, eller

| iii. | erhvervsuddannelse på tilsvarende niveau, hvis det er påkrævet i tjenestens interesse. |
| --- | --- |

iii.

erhvervsuddannelse på tilsvarende niveau, hvis det er påkrævet i tjenestens interesse.

3.   Erhvervserfaring

Mindst 18 års dokumenteret erhvervserfaring efter opnåelsen af det ovenfor omtalte uddannelsesniveau, herunder mindst otte år inden for forvaltning af en organisations ressourcer.

4.   Sprogkundskaber

På grund af arten af de opgaver, der skal udføres, er et godt kendskab til engelsk og fransk afgørende, da disse sprog er Revisionsrettens arbejdssprog. Forståelse såvel som skriftlig og mundtlig formulering skal på begge sprog derfor mindst være på niveau C1.

Kendskab til flere EU-sprog vil være en fordel.

Du kan vurdere dine sprogkundskaber her:

http://europass.cedefop.europa.eu/da/resources/european-language-levels-cefr

II.   Kriterier for forhåndsudvælgelse

| — | Mere end ti års erfaring i et internationalt og multikulturelt miljø. |
| --- | --- |

—

Mere end ti års erfaring i et internationalt og multikulturelt miljø.

| — | Mere end otte års erfaring inden for forvaltning af en organisations ressourcer. |
| --- | --- |

—

Mere end otte års erfaring inden for forvaltning af en organisations ressourcer.

| — | Dokumenteret evne til at bidrage til effektiv forvaltning af en organisation. |
| --- | --- |

—

Dokumenteret evne til at bidrage til effektiv forvaltning af en organisation.

| — | Erfaring med gennemførelse af ændringer og deltagelse i innovative projekter. |
| --- | --- |

—

Erfaring med gennemførelse af ændringer og deltagelse i innovative projekter.

| — | Dokumenteret evne til at forvalte og afslutte komplekse organisatoriske projekter med et godt resultat. |
| --- | --- |

—

Dokumenteret evne til at forvalte og afslutte komplekse organisatoriske projekter med et godt resultat.

| — | Dokumenteret kendskab til EU's institutionelle og finansielle rammer. |
| --- | --- |

—

Dokumenteret kendskab til EU's institutionelle og finansielle rammer.

III.   Udvælgelseskriterier

| — | Fremragende evne til at fastlægge og gennemføre strategier og til at bestemme og rapportere om de mål og resultater, der skal opnås. |
| --- | --- |

—

Fremragende evne til at fastlægge og gennemføre strategier og til at bestemme og rapportere om de mål og resultater, der skal opnås.

| — | Indgående kendskab til forvaltningsmetoder. |
| --- | --- |

—

Indgående kendskab til forvaltningsmetoder.

| — | Fremragende evne til at lede og motivere flersprogede multikulturelle team, indkredse og maksimere medarbejderes potentiale og håndtere konflikter. |
| --- | --- |

—

Fremragende evne til at lede og motivere flersprogede multikulturelle team, indkredse og maksimere medarbejderes potentiale og håndtere konflikter.

| — | Evne til at lede den administrative forvaltning af en administration eller institution, der konstant bestræber sig på at forbedre sine tjenester. |
| --- | --- |

—

Evne til at lede den administrative forvaltning af en administration eller institution, der konstant bestræber sig på at forbedre sine tjenester.

| — | Fremragende samarbejds- og kommunikationsevner. |
| --- | --- |

—

Fremragende samarbejds- og kommunikationsevner.

| — | Stærke evner til at opbygge solide partnerskaber med interessenter: forhandlingsevner, taktfølelse og diplomati. |
| --- | --- |

—

Stærke evner til at opbygge solide partnerskaber med interessenter: forhandlingsevner, taktfølelse og diplomati.

UDVÆLGELSESPROCEDURE

En udvælgelseskomité bestående af medlemmer af Revisionsrettens Administrationsudvalg vil blive nedsat til at vurdere de berettigede ansøgere på grundlag af kriterierne i dette stillingsopslag.

a)   Forhåndsudvælgelsesfase

Udvælgelseskomitéen vurderer og sammenligner først alle de berettigede ansøgere med hensyn til uddannelsesniveau, erhvervserfaring og kompetencer på basis af oplysningerne i deres ansøgninger (jf. ovennævnte kriterier for forhåndsudvælgelse). Baseret på sin vurdering opstiller udvælgelseskomitéen herefter en liste med op til tolv (12) af de mest egnede ansøgere, som vil blive indkaldt til samtale.

Eftersom denne første udvælgelse er baseret på en sammenlignende vurdering, vil ansøgere, der opfylder kriterierne i dette stillingsopslag, ikke automatisk gå videre til næste fase i proceduren.

b)   Udvælgelsesfase

Udvælgelseskomitéen vil vurdere de mest egnede ansøgere via samtaler og ved anvendelse af ethvert middel, den finder passende (jf. ovennævnte udvælgelseskriterier).

Resultaterne af udvælgelsesfasen vil tjene som grundlag for at opstille en liste i alfabetisk rækkefølge over de kandidater, som vil blive foreslået Revisionsretten.

Revisionsretten kan på grundlag af disse resultater indkalde kandidater til endnu en samtale eller beslutte at udnævne en af ansøgerne direkte.

ANSØGNINGER

Fristen for indgivelse af ansøgninger er den 7. juli 2020 kl. 12.00 (CET).

Ansøgninger skal affattes på engelsk eller fransk og kan kun indgives via den onlineformular, som findes nederst i det stillingsopslag (EN eller FR), som er tilgængeligt på Revisionsrettens webside med jobmuligheder (under »Open positions«):

https://www.eca.europa.eu/da/Pages/JobOpportunities.aspx#page-search---index---lang---en_US

Ansøgninger skal ledsages af følgende dokumenter (alle affattet på engelsk eller fransk):

| — | et motivationsbrev (maks. tre sider) |
| --- | --- |

—

et motivationsbrev (maks. tre sider)

| — | et ajourført CV (maks. fem sider) udarbejdet ved hjælp af modellen »Europass curriculum vitae« med angivelse af nøjagtige datoer (jf. http://europass.cedefop.europa.eu). |
| --- | --- |

—

et ajourført CV (maks. fem sider) udarbejdet ved hjælp af modellen »Europass curriculum vitae« med angivelse af nøjagtige datoer (jf. http://europass.cedefop.europa.eu).

Bemærk, at der ved evalueringen af din ansøgning i løbet af procedurens berettigelses- og forhåndsudvælgelsesfase kun vil blive taget højde for oplysningerne i dit CV og dit motivationsbrev.

Oplysningerne i ansøgningen vil blive anset for sande og korrekte og vil derfor være bindende for ansøgeren.

Ansøgerne skal efter anmodning kunne fremlægge skriftlige beviser for deres uddannelsesniveau, erhvervserfaring og nuværende arbejdsopgaver, hvis det skønnes nødvendigt.

Ansøgninger, der ikke opfylder ovennævnte betingelser, vil blive afvist.

ANSÆTTELSESPOLITIK

I overensstemmelse med Revisionsrettens ligestillingspolitik og personalevedtægtens artikel 1d fremmer Revisionsretten mangfoldighed og ligestilling. Revisionsretten accepterer ansøgninger uden forskelsbehandling på noget grundlag og sikrer navnlig en ligelig kønsfordeling i forbindelse med ansættelser som fastsat i artikel 23 i EU's charter om grundlæggende rettigheder. I betragtning af den lave repræsentation af kvinder i ledende stillinger ser Revisionsretten gerne, at kvinder søger denne stilling. Hvis flere ansøgere har samme uddannelsesniveau eller kvalifikationer, vil en kvindelig kandidat blive valgt. Revisionsretten træffer også foranstaltninger til at forene arbejds- og familieliv.

Hvis ansøgere har særlige behov (knyttet til et handicap eller en funktionsnedsættelse), som skal imødekommes, for at de kan deltage i denne udvælgelsesprocedure, bedes de i god tid sende en e-mail til ECA-Recrutement@eca.europa.eu.

DATABESKYTTELSE

Revisionsretten er forpligtet til at sikre, at ansøgeres personoplysninger behandles i overensstemmelse med Europa-Parlamentets og Rådets forordning (EU) 2018/1725 (2) om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger.

Ansøgninger vil blive behandlet med den yderste diskretion.

For nærmere oplysninger henvises der til den specifikke erklæring om databeskyttelse i forbindelse med ledige stillinger, som kan findes på følgende adresse: https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_DA.PDF

ANMODNING OM GENBEHANDLING — KLAGEADGANG — KLAGE TIL DEN EUROPÆISKE OMBUDSMAND

På et hvilket som helst tidspunkt under udvælgelsesproceduren kan du, hvis du anser en afgørelse, der vedrører dig, for at være forkert, gøre brug af følgende:

I.   Anmodning om at udvælgelseskomitéen genbehandler sin afgørelse

Du kan indgive en skriftlig og begrundet anmodning om fornyet overvejelse af en afgørelse truffet af udvælgelseskomitéen. Denne anmodning skal sendes inden for 10 dage efter meddelelsen af afgørelsen til ECA-Recours@eca.europa.eu.

II.   Klageadgang

I medfør af personalevedtægtens artikel 90, stk. 2, kan du indgive en klage over Revisionsrettens afgørelse om at afvise din ansøgning inden for tre måneder fra meddelelsen af afgørelsen. Klagen skal sendes til følgende adresse:

| Formanden |
| --- |
| Den Europæiske Revisionsret |
| 12, rue Alcide De Gasperi |
| L-1615 Luxembourg |
| LUXEMBOURG |

Formanden

Den Europæiske Revisionsret

12, rue Alcide De Gasperi

L-1615 Luxembourg

LUXEMBOURG

III.   Retslig klage

I medfør af personalevedtægtens artikel 91 kan du indgive en klage over en afgørelse om at afvise din klage, hvis du mener, at den går dig imod, til Den Europæiske Unions Domstol. Denne klage skal fremsættes af en advokat senest tre måneder efter meddelelsen af afgørelsen om at afvise klagen.

IV.   Klage til Den Europæiske Ombudsmand

Hvis du mener, at Revisionsretten ikke har behandlet din sag korrekt, har du ret til at indgive en klage for Den Europæiske Ombudsmand efter først at have kontaktet Revisionsretten med henblik på at bilægge tvisten. Denne klage skal du indgive skriftligt senest to år efter at have opdaget de relevante forhold. En elektronisk klageformular kan findes på Den Europæiske Ombudsmands websted. En klage til Den Europæiske Ombudsmand suspenderer ikke ovennævnte klagefrister.

---

(1)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).

(2)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

---